'$ . 
•a 
-u -
mi' 
ffef 
•li1 «fi.-* 
•S" 
:4-. 
"rr ' KOMMISSIONEN FOR DE EUROPÆISKE FÆLLESSKABER 
Bruxelles, den 20.11.1995 
KOM(95) 582 endelig udg. 
yp-MEDDELELSE FRA KOMMISSIONEN 
Genopbygning i det tidligere Jugoslavien: 
#5S 
;»•?,; 
;£*• 
*v FORVALTNING AF DEN EUROPÆISKE UNIONS BISTAND 
OG KOORDINATION AF DEN INIERNATIONAIE BISTAND 
i A 

L Indledning 
Kommissionen har i sin meddelelse til Rådet af 2. oktober og i senere dokumenter i 
tilslutning hertil, navnlig det arbejdsdokument, der blev forelagt Rådet (almindelige 
anliggender) den 30. oktober, peget på den indsats, som verdenssamfundet som helhed 
og mere specielt Den Europæiske Union vil skulle gøre for at hjælpe til med 
genopbygningsbestræbelserne i det tidligere Jugoslavien. Denne indsats må nødvendigvis 
skulle deles med mange donorer, navnlig Amerikas Forenede Stater, de andre medlemmer 
af OECD, landene i Den Islamiske Konference og de internationale 
finansieringsinstitutioner. 
Bidraget fra Den Europæiske Union og medlemsstaterne forudsætter, at der træffes vigtige 
beslutninger om såvel forvaltningen af Fællesskabets bistand og gennemforeisen af 
foranstaltninger og projekter i tilslutning dertil som koordinationen med resten af de 
inddragede aktører, herunder de lande, der modtager bistanden. 
I betragtning af den indsats, som Den Europæiske Union vil skulle gøre, det ansvar, som 
den vil få med hensyn til tilsynet med den politiske betingethed og de erfaringer, den har 
indhøstet i bistandshenseende, vil Den Europæiske Union skulle spille en meget 
fremtrædende rolle i koordinationen af bistanden. Man bør desuden i vid udstrækning 
drage på de internationale finansieringsinstitutioners indflydelse og erfaringer, og bl.a. 
Verdensbanken bør også pålægges væsentlige ansvarsopgaver. 
Kommissionen og Verdensbanken vil på basis heraf etablere en fælles 
koordinationsordning omfattende samtlige genopbygningsforanstaltninger. Kommissionen 
har i flere uger været i nær kontakt med Verdensbanken, og de to institutioner har bl.a. 
aflagt et fælles evalueringsbesøg i Sarajevo den 22.-31. oktober og haft 
koordinationsmøder i Washington den 9. og 10. november. Der er under disse kontakter 
opnået et bredt sammenfald i synspunkterne med hensyn til genopbygningen i det 
tidligere Jugoslavien, særlig om koordinationen af den internationale bistand hertil. 
Kommissionen og Verdensbanken er enedes om, at genopbygningsindsatsen skal omfatte 
politiske og økonomiske reformer, således at det sikres, at bistandsindsatsen kommer til 
at forløbe i et stabilt klima. De er også enedes om, at den regionale dimension af 
koordinationen skal tages i betragtning. De i denne meddelelse beskrevne mekanismer 
udgør strukturen i koordinationen som aftalt med Verdensbanken. 
IL Forvaltning af Den Europæiske Unions bistand 
Den Europæiske Unions substantielle bidrag til genopbygningsindsatsen i det tidligere 
Jugoslavien forudsætter foranstaltninger til forvaltning af de fællesskabsressourcer^ der 
afsættes hertil, både i hovedsædet og i de lande, der skal modtage bistanden. 
a. I hovedsædet kræver forvaltningen af de midler, der specifikt er bestemt til 
genopbygning, en omstrukturering af de mest direkte berørte tjenestegrene, som 
i øjeblikket er utilstrækkelige og uegnede til formålet. For det første er det planen 
at oprette en "taskforce for genopbygningen i det tidligere Jugoslavien", der skal 
sørge for gennemsigtighed og koordinationen mellem de forskellige berørte 
tjenestegrene i Kommissionen. Der vil blive behov for andre dispositioner til, at 
Kommissionen kan udføre de nye opgaver, der tillægges den. 
b. Der vil opstå lignende behov lokalt i modtagerlandene. Kommissionen har i 
øjeblikket ingen delegationer i disse lande, med undtagelse af Beograd, som er 
hovedstaden i et land, der ikke kommer i betragtning med hensyn til bistanden til 
genopbygning i egentlig forstand. Til gengæld findes der i Bosnien-Hercegovina, 
der er det land, der har lidt de største krigsskader og derfor vil komme til at 
modtage en stor del af fællesskabsbistanden, ingen repræsentant for 
Kommissionen på stedet. Kun IMG i sin egenskab af organ, der finansieres med 
fællesskabsmidler med 40-42% af dets udgifter, kan udgøre et særligt nyttigt 
redskab for identificering og eventuelt gennemforelse af projekter for 
genopbygning i Bosnien-Hercegovina. 
Det må derfor forudses at oprette et bistandskorps for Kommissionen i Bosnien-
Hercegovina og eventuelt i Kroatien, og blandt de opgaver, det skal varetage, bør 
navnlig figurere koordination af dets foranstaltninger med andre tilstedeværende 
donorers. 
HL Koordination 
Omfanget af den internationale bistand, antallet af donorer og potentielle modtagere og 
de mange forskellige bistandsinstrumenter gør det nødvendigt med en effektiv 
koordination af bistanden til genopbygning i det tidligere Jugoslavien. Som 
Kommissionen har fremhævet det i sine forslag og som Rådet har omtalt i sit dokument 
af 30. oktober skal koordinationen opfylde visse betingelser: 
omkostningseffektiv udnyttelse af de disponible midler og sektorer, der ikke er 
omfattet af den internationale bistand 
udnyttelse af de forskellige donorers specifikke ekspertise og knowhow 
samling af det størst mulige antal donorer 
gennemsigtighed og adgang til information om de indkredsede behov og om de 
gennemførte aktioner 
oprettelse af strukturer i modtagerlandene, der er i stand til at optage den 
internationale bistand. 
Koordinationen sker på basis af følgende instrumenter: en konference om 
genopbygningen, et koordinationsorgan med begrænset deltagelse (styringsudvalg) og 
lokale koordmationsstrukturer. 
a/ Konference om genopbygningen 
Den udfordring, der stilles med genopbygningen i det tidligere Jugoslavien, 
navnlig i Bosnien-Hercegovina, kan kun tages op ved en fælles indsats fra 
verdenssamfundets side. Enhver individuel indsats fra et enkelt lands eller en 
landegruppes side for ikke at sige en international institutions side risikerer at 
blive en fiasko. Den fornødne bevidstgørelse herom på det politiske plan og 
behovet for at indsamle midler, der står mål med denne udfordring, antyder, at der 
er behov for en international konference om genopbygningen af hele Bosnien-
Hercegovina, i hvilken alle potentielle donorer skal deltage. Kommissionen 
planlægger at indkalde til en sådan konference, der bakkes på af G-7 sammen med 
Verdensbanken. Konferencen skal afholdes, når omstændigheder, særlig 
fremskridtene i fredsprocessen, tillader det, og skal ses som en opfølgning af den, 
Det Forenede Kongerige har foreslået afholdt i London. 
Konferencen kræver en betydelig organisatorisk indsats med hensyn til indsamling 
af data, fastlæggelse af prioriteter, indsamling af midler, bestemmelse af, hvilke 
parter skal indbydes - lande og internationale organisationer - og udarbejdelse af 
visse konklusioner. Kommissionen og Verdensbanken er blevet enige om allerede 
nu at arbejde sammen om forberedelsen af konferencen. 
b/ Koordinationsorgan med begrænset deltagelse 
Der skal med henblik på koordinationen i første række oprettes et 
koordinationsorgan med begrænset deltagelse (styringsudvalg). Organet skal være 
i stand til at rette henstillinger om retningslinjerne for tiltag, generelle strategier 
og prioriteter. Det skal holdes underrettet om, hvorledes genopbygningsaktioner 
forløber, og være i stand til at indsamle alle nyttige data vedrørende de 
identificerede behov, de disponible midler og igangværende aktioner. Organet skal 
også varetage tilsynet med de politiske og økonomiske betingelser, som den 
internationale bistand er forbundet med, og med mellemrum foretage indberetning 
om gennemførelsen af bistanden. Det skal være tilstrækkeligt repræsentativt, men 
bør højst bestå af otte-ti deltagere. Der bør i styrelsesudvalget højst afholdes et 
møde om måneden. Der vil fra begyndelsen af skulle oprettes en database med de 
nyttigste informationer om bistanden til genopbygningsindsatsen. 
c/ Lokale koordinationsstrukturer 
For at den internationale bistand kan anvendes effektivt må der oprettes lokale 
koordinationsstrukturer. Deltagerne i styrelsesudvalget vil skulle udgøre en del af 
disse lokale strukturer. De skal støtte sig på donorernes og de berørte modtageres 
informationer og erfaringer. Kommissionen vil have de nødvendige midler til 
rådighed til at blive repræsenteret i disse lokale strukturer, og i det omfang IMG 
allerede har en sådan struktur, vil det blive nødvendigt at sikre den bedst mulige 
udnyttelse heraf og forudse en tilpasning heraf i takt med de nye opgaver, den 
eventuelt får overdraget. Koordinationen på stedet kræver også et nært samarbejde 
med de nationale, kantonale og lokale myndigheder i de lande, der modtager 
bistanden. Skulle der blive behov for faglig bistand til oprettelse af en sådan 
struktur, vil der blive leveret en sådan bistand. 
IV. Konklusioner 
Hvad angår forvaltningen af fællesskabsressourcerne til genopbygningsindsatsen 
i det tidligere Jugoslavien, vil Kommissionen træffe de relevante foranstaltninger 
til at skaffe de nødvendige menneskelige og materielle ressourcer både til 
hovedsædet og på lokalt plan i modtagerlandene. 
Kommissionen og Verdensbanken vil indkalde en donorkonference til 
genopbygningsindsatsen i Bosnien-Hercegovina og arbejde nært sammen om dette 
formål. 
Koordinationen af bistanden vil blive lagt ud til et organ med begrænset 
deltagelse, der skal have til opgave at fastlægge retningslinjer for indsatsen, 
strategier og prioriteter. 
Der vil blive oprettet koordinationsstrukturer på lokalt plan. IMG stiller sine 
erfaringer til rådighed i denne sammenhæng. 

ISSN 0254-1459 
KOM(95) 582 endelig udg. 
DOKUMENTER 
DA n 
Katalognummer : CB-CO-95-619-DA-C 
ISBN 92-77-96387-5 
Kontoret for De Europæiske Fællesskabers Officielle Publikationer 
L-2985 Luxembourg 
G